kardosdrur/scandi-wiki huggingface dataset:
Georges Morel

Georges Morel (11. juli 1938 - 21. november 2004) var en fransk roer.

Morel vandt, sammen med sin storebror Jacques Morel og styrmand Jean-Claude Darouy, sølv i toer med styrmand ved OL 1964 i Tokyo efter en finale, hvor USA vandt guld mens Holland fik bronze. Det var den eneste udgave af OL han deltog i.

Morel vandt desuden to VM-medaljer, en bronzemedalje i otter ved VM 1962 og en sølvmedalje i toer med styrmand ved VM 1966.

OL-medaljer 
 1964:  Sølv i toer med styrmand

Referencer

Eksterne henvisninger 

Roere fra Frankrig
Jean-Claude Darouy

Jean-Claude Darouy (30. august 1944 - 8. august 2006) var en fransk roer.

Darouy vandt, sammen med brødrene Georges og Jacques Morel, sølv i toer med styrmand ved OL 1964 i Tokyo. Han var bådens styrmand. Sølvet blev sikret efter en finale, hvor USA vandt guld mens Holland fik bronze. Ved de samme lege var han også styrmand i den franske firer med styrmand, der sluttede på en fjerdeplads i finalen. Det var det eneste OL han deltog i.

OL-medaljer 
 1964:  Sølv i toer med styrmand

Referencer

Eksterne henvisninger 

Roere fra Frankrig
Antanas Bagdonavičius

Antanas Leonovitj Bagdonavičius (født 15. juni 1938 i Bobėnai, Litauen) er en litauisk tidligere roer og dobbelt olympisk medaljevinder.

Bagdonavičius vandt, sammen med Zigmas Jukna og styrmand Igor Rudakov, sølv for Sovjetunionen i toer med styrmand ved OL 1960 i Rom. Otte år senere, ved OL 1968 i Mexico City, var han med i den sovjetiske otter, der fik bronze. Han var også med i otteren ved OL 1964 i Tokyo, hvor den sovjetiske båd sluttede på 5. pladsen.

Bagdonavičius vandt desuden hele tre EM-guldmedaljer gennem karrieren, en i toer med styrmand, en i firer uden styrmand og en i firer med styrmand.

OL-medaljer 
 1960:  Sølv i toer med styrmand
 1968:  Bronze i otter

Referencer

Eksterne henvisninger 

Roere fra Sovjetunionen
Roere fra Litauen
Olympiske sølvmedaljevindere fra Sovjetunionen
Olympiske bronzemedaljevindere fra Sovjetunionen
Medaljevindere ved sommer-OL 1960
Medaljevindere ved sommer-OL 1968
Olympiske medaljevindere i roning
Zigmas Jukna

Zigmas Pranciškus Jukna (13. juli 1935 - 7. oktober 1980) var en litauisk roer og dobbelt olympisk medaljevinder.

Jukna vandt, sammen med Antanas Bagdonavičius og styrmand Igor Rudakov, sølv for Sovjetunionen i toer med styrmand ved OL 1960 i Rom. Otte år senere, ved OL 1968 i Mexico City, var han med i den sovjetiske otter, der fik bronze. Han var også med i otteren ved OL 1964 i Tokyo, hvor den sovjetiske båd sluttede på 5. pladsen.

Jukna vandt desuden hele tre EM-guldmedaljer gennem karrieren, en i toer med styrmand, en i firer uden styrmand og en i firer med styrmand.

Jukna døde af kræft i hjernen i 1980, 45 år gammel.

OL-medaljer 
 1960:  Sølv i toer med styrmand
 1968:  Bronze i otter

Referencer

Eksterne henvisninger 

Roere fra Sovjetunionen
Roere fra Litauen
Personer døde af kræft
Olympiske sølvmedaljevindere fra Sovjetunionen
Olympiske bronzemedaljevindere fra Sovjetunionen
Medaljevindere ved sommer-OL 1960
Medaljevindere ved sommer-OL 1968
Olympiske medaljevindere i roning
Igor Rudakov

Igor Aleksandrovitj Rudakov (på russisk: Игорь Александрович Рудаков) (født 8. oktober 1934 i Leningrad, Sovjetunionen, død 17. januar 2008) var en russisk tidligere roer.

Rudakov vandt som styrmand, sammen med roerne Antanas Bagdonavičius og Zigmas Jukna, sølv for Sovjetunionen i toer med styrmand ved OL 1960 i Rom. Den sovjetiske båd fik sølv efter en finale, hvor Vesttyskland vandt guld, mens USA tog bronzemedaljerne. Ved de samme lege var han også styrmand i den sovjetiske firer med styrmand, der sluttede på fjerdepladsen, og han deltog også ved både OL 1964 i Tokyo, OL 1968 i Mexico City og OL 1972 i München.

Rudakov vandt desuden en EM-guldmedalje i toer med styrmand ved EM 1965 i Vesttyskland.

OL-medaljer 
 1960:  Sølv i toer med styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Olympiske sølvmedaljevindere fra Sovjetunionen
Medaljevindere ved sommer-OL 1960
Olympiske medaljevindere i roning
Horst Arndt

Horst Arndt (19. september 1934 - 18. oktober 2014) var en tysk roer, født i Königsberg.

Arndt vandt (sammen med Karl-Heinrich von Groddeck og styrmand Rainer Borkowsky) sølv i toer med styrmand ved OL 1956 i Melbourne. Tyskerne blev i finalen kun besejret af den amerikanske båd, der vandt guld, mens Sovjetunionen fik bronze. Det var den eneste udgave af OL han deltog i.

Arndt vandt desuden to EM-guldmedaljer i toer med styrmand, i henholdsvis 1956 og 1957.

OL-medaljer 
 1956:  Sølv i toer med styrmand

Referencer

Eksterne henvisninger 

Roere fra Tyskland
Personer fra Kaliningrad
Olympiske medaljevindere i roning 
Olympiske sølvmedaljevindere fra Tyskland 
Medaljevindere ved sommer-OL 1956
Rainer Borkowsky

Rainer Borkowsky (født 19. oktober 1942 i Frankfurt am Main, Tyskland) er en tysk tidligere roer.

Borkowsky vandt som styrmand (sammen med roerne Karl-Heinrich von Groddeck og Horst Arndt) sølv i toer med styrmand ved OL 1956 i Melbourne. Tyskerne blev i finalen kun besejret af den amerikanske båd, der vandt guld, mens Sovjetunionen fik bronze. Han var kun 14 år gammel da medaljen blev vundet, og det var det eneste OL han deltog i.

Borkowsky vandt desuden to EM-guldmedaljer i toer med styrmand, i henholdsvis 1956 og 1957.

OL-medaljer 
 1956:  Sølv i toer med styrmand

Referencer

Eksterne henvisninger 

Roere fra Tyskland
Personer fra Frankfurt am Main
Heinz Manchen

Heinz Joachim Manchen (født 2. maj 1931 i Bremen, død 20. marts 1978 smst.) var en tysk roer.

Manchen vandt sammen med Helmut Heinhold og styrmand Helmut Noll det tyske mesterskab i 1952 i toer med styrmand. Dermed kvalificerede de sig til OL 1952 i Helsinki, og her blev de efter at have vundet deres indledende heat nummer to i semifinalen og  kvalificerede sig til finalen efter sejr i semifinaleopsamlingsheatet. I finalen var den franske båd suveræn og vandt guld, mens tyskerne noget overraskende vandt sølv foran Danmark på tredjepladsen.

For deres sølvmedalje modtog Noll, Manchen og Heinhold Silbernes Lorbeerblatt, den højeste sportspris i Tyskland, i slutningen af 1952. Manchen og Heinhold blev tyske mestre i toer med styrmand i 1953 og 1954, men med andre styrmænd, og de vandt også EM-sølv i 1953.

OL-medaljer 
 1952:  Sølv i toer med styrmand

Referencer

Eksterne henvisninger 

Roere fra Tyskland
Personer fra Bremen
Deltagere for Tyskland ved sommer-OL 1952
Olympiske sølvmedaljevindere fra Tyskland
Helmut Heinhold

Helmut Heinhold (født 1. juli 1927 i Bremen, død 7. november 2008 i Herne) var en tysk roer, født i Bremen.

Heinhold vandt sammen med Heinz Manchen og styrmand Helmut Noll det tyske mesterskab i 1952 i toer med styrmand. Dermed kvalificerede de sig til OL 1952 i Helsinki, og her blev de efter at have vundet deres indledende heat nummer to i semifinalen og  kvalificerede sig til finalen efter sejr i semifinaleopsamlingsheatet. I finalen var den franske båd suveræn og vandt guld, mens tyskerne noget overraskende vandt sølv foran Danmark på tredjepladsen.

For deres sølvmedalje modtog Noll, Manchen og Heinhold Silbernes Lorbeerblatt, den højeste sportspris i Tyskland, i slutningen af 1952. Manchen og Heinhold blev tyske mestre i toer med styrmand i 1953 og 1954, men med andre styrmænd, og de vandt også EM-sølv i 1953.

OL-medaljer 
 1952:  Sølv i toer med styrmand

Referencer

Eksterne henvisninger 

Roere fra Tyskland
Personer fra Bremen
Deltagere for Tyskland ved sommer-OL 1952
Olympiske sølvmedaljevindere fra Tyskland
Helmut Noll

Helmut Noll (født 27. juni 1934 i Bremen, død 27. november 2018 smst.) var en tysk roer.

Noll var styrmand og vandt sammen med roerne Heinz Manchen og Helmut Heinhold det tyske mesterskab i 1952 i toer med styrmand. Dermed kvalificerede de sig til OL 1952 i Helsinki, og efter at have vundet deres indledende heat blev de nummer to i semifinalen, men kvalificerede sig til finalen efter sejr i semifinaleopsamlingsheatet. I finalen var den franske båd suveræn og vandt guld, mens tyskerne noget overraskende vandt sølv foran Danmark på tredjepladsen.

For deres sølvmedalje modtog Noll, Manchen og Heinhold Silbernes Lorbeerblatt, den højeste sportspris i Tyskland, i slutningen af 1952.

OL-medaljer 
 1952:  Sølv i toer med styrmand

Referencer

Eksterne henvisninger 

Roere fra Tyskland
Personer fra Bremen
Deltagere for Tyskland ved sommer-OL 1952
Olympiske sølvmedaljevindere fra Tyskland
Giovanni Steffè

Giovanni Steffè (8. marts 1928 i Koper, død 19. oktober 2016 i Genova) var en italiensk roer, født i Trieste.

Steffè begyndte at ro i klubben CC Libertas, der lå i Slovenien. Imidlertid brød Titos milits ind i klubbens bådehus og beslaglagde bådene. Steffè skiftede derpå til den italienske klub Dopolavoro Ferroviario for at træne. Han vandt sammen med Aldo Tarlao og styrmand Alvino Grio EM-sølv i toer med styrmand ved EM 1947 i Luzern efter den ungarske båd.

Steffè deltog i samme bådtype ved OL 1948 i London. Bådens øvrige besætning var Aldo Tarlao og styrmand Alberto Radi. Italienerne vandt deres indledende heat foran danskerne Tage Henriksen, Finn Pedersen og Carl-Ebbe Andersen, og i semifinalen vandt de over en jugoslavisk båd. I finalen lagde italienerne bedst ud, men danskerne overhalede dem og endte med at vinde guld med et forspring på næsten tolv sekunder. Italienerne var dog endnu længere foran ungarerne på tredjepladsen og sikrede sig sølvmedaljerne.

Efter OL flyttede Steffè til Genova og indstillede sin aktive karriere. Han mødtes først igen med Tarlao i 2007 ved et møde for liguriske olympedianere.

OL-medaljer 
 1948:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Olympiske sølvmedaljevindere fra Italien
Aldo Tarlao

Aldo Tarlao (født 26. marts 1926 i Grado, død 12. marts 2018 i Trieste) var en italiensk roer.

Tarlao vandt sammen med Giovanni Steffè og styrmand Alvino Grio EM-sølv i toer med styrmand ved EM 1947 i Luzern efter den ungarske båd.

Han deltog i OL 1948 i London sammen med Giovanni Steffè og styrmand Alberto Radi. Italienerne vandt deres indledende heat foran danskerne Tage Henriksen, Finn Pedersen og Carl-Ebbe Andersen, og i semifinalen vandt de over en jugoslavisk båd. I finalen lagde italienerne bedst ud, men danskerne overhalede dem og endte med at vinde guld med et forspring på næsten tolv sekunder. Italienerne var dog endnu længere foran ungarerne på tredjepladsen og sikrede sig sølvmedaljerne.

Steffè flyttede efter OL væk fra området, og Tarlao kom derpå til at ro sammen med Giuseppe Ramani og styrmand Luciano Marion. Denne besætning vandt EM-guld i toer med styrmand i både 1949, 1950 og 1951. Denne besætning deltog også i OL 1952 i Helsinki og vandt deres indledende heat og semifinale. I finalen havde de åbenbart opbrugt kræfterne, for de endte på en fjerdeplads, over tre sekunder fra bronzemedaljerne.

OL-medaljer 
 1948:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Deltagere for Italien ved sommer-OL 1952
Olympiske sølvmedaljevindere fra Italien
Alberto Radi

Alberto Radi (født 10. december 1919 i Trieste, død 13. juli 1989) var en italiensk roer.

Radi deltog i OL 1948 i London som styrmand i den italienske toer med styrmand, der blev roet af Giovanni Steffè og Aldo Tarlao. Italienerne vandt deres indledende heat foran danskerne Tage Henriksen, Finn Pedersen og Carl-Ebbe Andersen, og i semifinalen vandt de over en jugoslavisk båd. I finalen lagde italienerne bedst ud, men danskerne overhalede dem og endte med at vinde guld med et forspring på næsten tolv sekunder. Italienerne var dog endnu længere foran ungarerne på tredjepladsen og sikrede sig sølvmedaljerne.

OL-medaljer 
 1948:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Olympiske sølvmedaljevindere fra Italien
Almiro Bergamo

Almiro Bergamo (født 20. september 1912 i Treporti, død 4. juli 1994) var en italiensk roer.

Bergamo roede toer med styrmand sammen med Guido Santin og styrmand Luciano Negrini, og disse tre blev europamestre i disciplinen i 1935. De tilhørte derfor det ret store favoritfelt ved OL 1936 i Berlin, men de blev i indledende heat besejret klart af den tyske båd med Gerhard Gustmann, Herbert Adamski og Dieter Arend. De vandt derpå deres semifinale (reelt et opsamlingsheat), hvorpå de i finalen igen blev besejret klart af Tyskland, der vandt guld, men sølvet sikrede de sig klart foran Frankrig, der fik bronze. 

Santin og Bergamo skiftede styrmand, så det var Guido Bettini, der var med i båden, da de vandt EM-sølv i 1937, igen besejret af Gustmann og Adamski (ligeledes med ny styrmand). Året efter tog de tre italienere revanche, da de vandt EM-guld, mens de tre tyskere vandt sølv.

OL-medaljer 
 1936:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1936
Olympiske sølvmedaljevindere fra Italien
Guido Santin

Guido Santin (født 1. januar 1911 i Treporti, død 1. august 2008) var en italiensk roer.

Santin roede toer med styrmand sammen med Almiro Bergamo og styrmand Luciano Negrini, og disse tre blev europamestre i disciplinen i 1935. De tilhørte derfor det ret store favoritfelt ved OL 1936 i Berlin, men de blev i indledende heat besejret klart af den tyske båd med Gerhard Gustmann, Herbert Adamski og Dieter Arend. De vandt derpå deres semifinale (reelt et opsamlingsheat), hvorpå de i finalen igen blev besejret klart af Tyskland, der vandt guld, men sølvet sikrede de sig klart foran Frankrig, der fik bronze. 

Santin og Bergamo skiftede styrmand, så det var Guido Bettini, der var med i båden, da de vandt EM-sølv i 1937, igen besejret af Gustmann og Adamski (ligeledes med ny styrmand). Året efter tog de tre italienere revanche, da de vandt EM-guld, mens de tre tyskere vandt sølv.

OL-medaljer 
 1936:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1936
Olympiske sølvmedaljevindere fra Italien
Luciano Negrini

Luciano Negrini (født 22. juni 1920 i Venedig, død 12. december 2012) var en italiensk roer.

Negrini var styrmand i den italienske toer med styrmand, der blev roet af Almiro Bergamo og Guido Santin, og disse tre blev europamestre i disciplinen i 1935. De tilhørte derfor det ret store favoritfelt ved OL 1936 i Berlin, men de blev i indledende heat besejret klart af den tyske båd med Gerhard Gustmann, Herbert Adamski og Dieter Arend. De vandt derpå deres semifinale (reelt et opsamlingsheat), hvorpå de i finalen igen blev besejret klart af Tyskland, der vandt guld, men sølvet sikrede de sig klart foran Frankrig, der fik bronze.

OL-medaljer 
 1936:  Sølv i toer med styrmand

Referencer

Eksterne henvisninger 

Roere fra Italien
Personer fra Venedig
Deltagere for Italien ved sommer-OL 1936
Olympiske sølvmedaljevindere fra Italien
Armand Marcelle

Armand Marcelle (10. oktober 1905 - 26. december 1974) var en fransk roer, født i Reims.

Marcelle var en del af den franske toer med styrmand, der vandt sølv ved OL 1928 i Amsterdam. Bådens øvrige besætning var hans lillebror Édouard Marcelle og styrmand Henri Préaux. I finalen blev franskmændenes båd besejret af Schweiz, der vandt guld, mens Belgien fik bronze. Det var det eneste OL han deltog i.

OL-medaljer 
 1928:  Sølv i toer med styrmand

Referencer

Eksterne henvisninger 

Roere fra Frankrig
Personer fra Reims
Édouard Marcelle

Édouard Marcelle (1. oktober 1909 - 9. november 2001) var en fransk roer, født i Reims.

Marcelle var en del af den franske toer med styrmand, der vandt sølv ved OL 1928 i Amsterdam. Bådens øvrige besætning var hans storebror Armand Marcelle og styrmand Henri Préaux. I finalen blev franskmændenes båd besejret af Schweiz, der vandt guld, mens Belgien fik bronze. Det var det eneste OL han deltog i.

OL-medaljer 
 1928:  Sølv i toer med styrmand

Referencer

Eksterne henvisninger 

Roere fra Frankrig
Personer fra Reims
Henri Préaux

Henri Préaux (25. november 1911 - 21. februar 1992) var en fransk roer.

Préaux var en del af den franske toer med styrmand, der vandt sølv ved OL 1928 i Amsterdam. Han var styrmand i båden, hvis øvrige roere var brødrene Armand og Édouard Marcelle. I finalen blev franskmændenes båd besejret af Schweiz, der vandt guld, mens Belgien fik bronze. Det var det eneste OL han deltog i.

OL-medaljer 
 1928:  Sølv i toer med styrmand

Referencer

Eksterne henvisninger 

Roere fra Frankrig
Gino Sopracordevole

Gino Sopracordevole (født 24. september 1904 i Venedig, død 1995) var en italiensk roer.

Sopracordevole var styrmand i den italienske toer med styrmand, der vandt EM-sølv i 1923 og EM-bronze i 1924. Båden deltog også i OL 1924 i Paris, hvor den øvrige besætning var Ercole Olgeni og Giovanni Scatturin. Kun fem både deltog i konkurrencen, og i indledende heat blev italienerne nummer to efter Schweiz. De to første både fra hvert indledende heat gik i finalen, hvor resultatet blev det samme: Schweizerne vandt, mens italienerne blev nummer to, kun besejret med 0,1 sekund, mens USA blev nummer tre.

OL-medaljer 
 1924:  Sølv i toer med styrmand

Referencer

Eksterne henvisninger 

Roere fra Italien
Personer fra Venedig
Deltagere for Italien ved sommer-OL 1924
Olympiske sølvmedaljevindere fra Italien
Ernest Barberolle

Ernest Barberolle (16. november 1861 - 5. september 1948) var en fransk roer fra Paris.

Barberolle vandt, i en alder af 58 år, sølv ved OL 1920 i Antwerpen i disciplinen toer med styrmand. Han var bådens styrmand, og roerne var hans svigersøn Maurice Monney-Bouton samt Gabriel Poix. Franskmændene blev i finalen besejret af Italien, mens Schweiz fik bronze. Det var det eneste OL han deltog i.

Barberolle vandt desuden i 1920 EM-guld i toer med styrmand, mens det blev til en bronzemedalje i samme disciplin ved EM i 1923.

OL-medaljer 
 1920:  Sølv i toer med styrmand

Referencer

Eksterne henvisninger 

Roere fra Frankrig
Personer fra Paris
Olympiske medaljevindere i roning 
Olympiske sølvmedaljevindere fra Frankrig
Medaljevindere ved sommer-OL 1920
Gabriel Poix

Gabriel Poix (8. november 1888 - 23. januar 1946) var en fransk roer fra Paris.

Poix vandt, sammen med Maurice Monney-Bouton og styrmand Ernest Barberolle, sølv i toer med styrmand ved Sommer-OL 1920 i Antwerpen. Franskmændene blev i finalen besejret af Italien, mens Schweiz fik bronze. Han deltog også ved OL 1912 i Stockholm i disciplinen firer med styrmand.

Poix vandt desuden to EM-guldmedaljer i toer med styrmand, en i 1913 og en i 1920.

OL-medaljer 
 1920:  Sølv i toer med styrmand

Referencer

Eksterne henvisninger 

Roere fra Frankrig
Personer fra Paris
Lucien Martinet

Lucien Martinet (1878 - ukendt dødsår) var en fransk roer.

Martinet vandt, sammen med René Waleff og en ukendt dreng som styrmand, sølv i toer med styrmand ved Sommer-OL 1900 i Paris, første gang nogensinde denne disciplin var på OL-programmet. Franskmændene blev i finalen besejret af Holland, mens en anden fransk båd fik bronze. Ved de samme lege var han en del af den franske otter, der dog ikke vandt medalje. Det var den eneste udgave af OL han deltog i.

Martinet vandt desuden to EM-guldmedaljer i toer med styrmand, en i 1898 og en i 1900.

OL-medaljer 
 1900:  Sølv i toer med styrmand

Referencer

Eksterne henvisninger 

Roere fra Frankrig
René Waleff

Maxime René Waleff (30. november 1874 - 31. marts 1961) var en fransk roer, født i Genève i Schweiz.

Waleff vandt, sammen med Lucien Martinet og en ukendt dreng som styrmand, sølv i toer med styrmand ved Sommer-OL 1900 i Paris, første gang nogensinde denne disciplin var på OL-programmet. Franskmændene blev i finalen besejret af Holland, mens en anden fransk båd fik bronze. Ved de samme lege var han en del af både den franske otter og firer med styrmand, der dog ikke vandt medalje. Det var den eneste udgave af OL han deltog i.

Waleff vandt desuden en EM-guldmedalje i toer med styrmand i 1900.

OL-medaljer 
 1900:  Sølv i toer med styrmand

Referencer

Eksterne henvisninger 

Roere fra Frankrig
Personer fra Genève
Nicolae Țaga

Nicolae Țaga (født 12. april 1967 i Avrămești, Rumænien) er en rumænsk tidligere roer og olympisk guldvinder.

Țaga vandt to medaljer ved OL 1992 i Barcelona. Først vandt han guld i den rumænske firer med styrmand, der i finalen besejrede Tyskland og Polen, som fik henholdsvis sølv og bronze. Dagen efter var han, sammen med Dimitrie Popescu og styrmand Dumitru Răducanu, med til at vinde bronze i toer med styrmand. Han deltog også ved OL 1996 i Atlanta, denne gang i disciplinen otter.

Țaga vandt desuden fem VM-medaljer gennem karrieren, heriblandt en guldmedalje i firer med styrmand ved VM 1993 i Tjekkiet.

OL-medaljer 
 1992:  Guld i firer med styrmand
 1992:  Bronze i toer med styrmand

Referencer

Eksterne henvisninger 

Roere fra Rumænien
Olympiske medaljevindere i roning 
Olympiske mestre fra Rumænien
Olympiske bronzemedaljevindere fra Rumænien 
Medaljevindere ved sommer-OL 1992
Patrick Sweeney

Patrick John Sweeney (født 12. august 1952) er en britisk tidligere roer og dobbelt olympisk medaljevinder.

Sweeney var styrmand i den britiske otter, der vandt sølv ved OL 1976 i Montreal. 12 år senere, ved OL 1988 i Seoul, vandt han bronze i disciplinen toer med styrmand, sammen med roerne Steve Redgrave og Andy Holmes. Han deltog også ved OL 1972 i München.

Sweeney vandt desuden fire VM-medaljer gennem karrieren, heriblandt en guldmedalje i både letvægts-otter og toer med styrmand.

OL-medaljer 
 1976:  Sølv i otter
 1988:  Bronze i toer med styrmand

Referencer

Eksterne henvisninger 

Roere fra Storbritannien
Kevin Still

Kevin Raymond Still (født 19. august 1960 i Eureka, Californien, USA) er en amerikansk tidligere roer.

Still var en del af den amerikanske toer med styrmand, der vandt bronze ved OL 1984 i Los Angeles. Bådens øvrige besætning var Robert Espeseth og styrmand Doug Herland. I finalen blev USA's båd besejret af Italien, der vandt guld, og af Rumænien, der fik sølv. Han deltog også ved OL 1988 i Seoul i disciplinen dobbeltsculler.

Still vandt desuden to VM-bronzemedaljer i otter, i henholdsvis 1985 og 1986.

OL-medaljer 
 1984:  Bronze i toer med styrmand

Referencer

Eksterne henvisninger 

Roere fra USA
Personer fra Californien
Robert Espeseth

Robert Douglas Espeseth, Jr. (født 25. oktober 1953 i Philadelphia, Pennsylvania, USA) er en amerikansk tidligere roer.

Espeseth var en del af den amerikanske toer med styrmand, der vandt bronze ved OL 1984 i Los Angeles. Bådens øvrige besætning var Kevin Still og styrmand Doug Herland. I finalen blev USA's båd besejret af Italien, der vandt guld, og af Rumænien, der fik sølv. Han deltog i samme disciplin ved OL 1988 i Seoul, hvor amerikanerne sluttede på 11. pladsen.

Espeseth vandt desuden to VM-medaljer i firer uden styrmand, en guldmedalje ved VM 1986 og en bronzemedalje ved VM 1987.

OL-medaljer 
 1984:  Bronze i toer med styrmand

Referencer

Eksterne henvisninger 

Roere fra USA
Personer fra Philadelphia
Doug Herland

Douglas "Doug" John Herland (19. august 1951 - 26. marts 1991) var en amerikansk roer.

Herland var en del af den amerikanske toer med styrmand, der vandt bronze ved OL 1984 i Los Angeles. Han var styrmand i båden, hvis øvrige besætning var Kevin Still og Robert Espeseth. I finalen blev USA's båd besejret af Italien, der vandt guld, og af Rumænien, der fik sølv. Det var den eneste udgave af OL han deltog i.

Herland led af knoglesygdommen osteogenesis imperfecta, hvilket betød at han som voksen kun var 147 centimeter høj, hvilket gjorde ham velegnet til styrmands-rollen i roning. Han døde som 39-årig af komplikationer fra sygdommen.

OL-medaljer 
 1984:  Bronze i toer med styrmand

Referencer

Eksterne henvisninger 

Roere fra USA
Personer fra Oregon
Olympiske bronzemedaljevindere fra USA
Olympiske medaljevindere i roning
Deltagere ved sommer-OL 1984
Medaljevindere ved sommer-OL 1984